ELŐTERJESZTÉS

**a Gazdasági és Városstratégiai Bizottság 2015. május 6-i ülésére**

**Javaslat az önkormányzati tulajdonú gazdasági társaságok 2014. évi beszámolójának megtárgyalására**

A számvitelről szóló 2000. évi C. törvény alapján készített éves beszámoló jóváhagyása a gazdasági társaságokról szóló 2006. évi IV. törvény, valamint – azoknál a társaságoknál, melyek a Polgári Törvénykönyvről szóló 2013. évi V. törvény (a továbbiakban: új Ptk.) alapján működnek – az új Ptk. 3:109. § (2) bekezdése alapján a legfőbb szerv kizárólagos hatáskörébe tartozik. Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (1) bekezdésének bc) pontja alapján a gazdasági ügyeket ellátó bizottság dönt a számviteli törvény szerinti beszámoló elfogadása, ideértve az adózott eredmény felhasználására vonatkozó döntés kérdésében.

A társaságok beszámolóikban részletes tájékoztatást nyújtottak a 2014. évi szakmai tevékenységeikről, melyeket az előterjesztés mellékleteiként olvashatnak. A társaságok közhasznúsági mellékleteiket a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011. (XII. 30.) Korm. rendelet 12. § (1) bekezdése alapján készítették el, amely szerint a szerint a civil szervezet és a civil szervezet jogi személyiséggel rendelkező szervezeti egysége az Ectv. 29. § (3) bekezdésében meghatározott, a közhasznú szervezet, valamint a közhasznú szervezet jogi személyiséggel rendelkező szervezeti egysége pedig az Ectv. 46. § (1) bekezdésében meghatározott – a beszámoló jóváhagyásával egyidejűleg elkészített – közhasznúsági mellékletét az e rendelet Mellékletének megfelelő, erre a célra rendszeresített formanyomtatványon készíti el.

1. **Kizárólagos önkormányzati tulajdonú gazdasági társaságok**

**FALCO KC Szombathely Kft.**

A társaság -19.846 eFt üzemi tevékenység eredménnyel és -20.337 eFt mérleg szerinti eredménnyel zárta a 2014. évet, amely időszak alatt 58.019 eFt értékesítésből származó bevételt és 130.807 eFt egyéb bevételt realizált.

A ráfordítások összetétele 2014. évben:

Anyagjellegű ráfordítások 126.857 eFt

Személyi jellegű ráfordítások 76.924 eFt

Értékcsökkenési leírás 0.717 eFt

Egyéb ráfordítások 4.174 eFt

Pénzügyi műveletek ráfordításai 1.834 eFt

Összességében a társaság mérlegfőösszege 2014. évre vonatkozóan 34.104 eFt, mérleg szerinti eredménye pedig 20.337 eFt veszteség (2013. évi eredményük – 33.591 eFt volt).

A társaság felügyelő bizottságának határozata az ülésen kerül ismertetésre.

Felhívom a Tisztelt Közgyűlés figyelmét, hogy a FALCO KC Szombathely Kft. saját tőkéje a 2014. évi mérleg szerinti veszteség hatására negatív lett. A gazdasági társaságokról szóló 2006. évi IV. törvény 143. § (2) bekezdése értelmében az ügyvezető haladéktalanul köteles a szükséges intézkedések megtétele céljából összehívni a taggyűlést, ha a tudomására jut, hogy

1. a társaság saját tőkéje (- 20.337 eFt) veszteség folytán a törzstőke (500 eFt) felére csökkent, vagy
2. a társaságot fizetésképtelenség fenyegeti, vagy fizetéseit megszüntette, illetve, ha vagyona tartozásait nem fedezi.

Ezekben az esetekben a tagoknak határozniuk kell különösen a veszteségpótlás előírásáról vagy – ha ennek lehetőségét a társasági szerződés nem tartalmazza – a törzstőke más módon való biztosításáról, illetve a törzstőke leszállításáról, mindezek hiányában a társaságnak más társasággá történő átalakulásáról, illetve jogutód nélküli megszűnéséről. A határozatokat legkésőbb három hónapon belül végre kell hajtani.

Egyeztetések eredményeként javaslom a Tisztelt Közgyűlésnek, hogy Szombathely Megyei Jogú Város Önkormányzata 2015. évi költségvetési rendeletében, a társaság részére támogatás címén biztosított 75.000.000,- Ft-ból 20.837.000,- Ft, veszteségpótlás jogcímén kerüljön elszámolásra. A veszteségpótlás teljes összege szükséges a keletkezett veszteség pótlásához, hogy a társaság saját tőkéje a Gt.-ben meghatározott minimum összeggel megegyezzen. Tekintettel arra, hogy a veszteségpótlás összege a költségvetési rendeletben biztosított támogatásból kerülne fedezésre, így szükséges a 75.000.000,- Ft összegű támogatási szerződést módosítani.

**SAVARIA REHAB-TEAM Szociális Szolgáltató és Foglalkoztatási Közhasznú Nonprofit Kft.**

A társaság a tervezett 40 fő helyett 61,57 fő ellátása történt meg a nappali melegedőben, amire pótlólagos támogatást igényelhettek a normatíva elszámolásakor. Ennek eredményéül a tervezetthez képest 8 %-kal lett több az állami normatív hozzájárulás a személyes gondoskodást nyújtó ellátásokban.

Nem tervezett bevételként jelentik meg a beszámolóban Szombathely Megyei Jogú Város Önkormányzatának egyéb támogatása, mely a vajdahunyadi gyermekek táboroztatására kapott 1.740.000 Ft-ból, az „Aludj máskor” vetélkedőhöz biztosított 300.000 Ft-ból, a „Nyárnyitó” fesztiválhoz kapott 1.000.000 Ft-ból és a hajléktalan ellátás karácsonyi ajándékára kapott 415.000 Ft támogatásból áll.

A Kft. vállalkozói bevétele 85 %-ban teljesült, melynek oka, hogy több közfoglalkoztatott került felvételre, így a munkák egy részét közfoglalkoztatás keretében látta el.

A társaság üzemi üzleti tevékenységének eredménye a tervhez képest jóval kedvezőbben alakult az év során elnyert pályázatok, és egyéb támogatások miatt.

Összességében a társaság mérlegfőösszege 2014. évre vonatkozóan 298.958 eFt, mérleg szerinti eredménye pedig 10.177 e Ft nyereség (2013. évi eredményük – 977 eFt volt).

A felügyelő bizottság a társaság 2014. évi beszámolóját elfogadta.

**Regionális Szociális Forrásközpont Közhasznú Nonprofit Kft.**

A beszámoló szerint a 2014. évben az értékesítés nettó árbevétele 49,3 %-kal növekedett az előző évhez képest. Az egyéb bevételek, amelyek pályázati úton elnyert támogatások és közhasznú célú működésre kapott támogatások összegét, valamint egyéb közhasznú bevételeket tartalmazzák, 16,8 %-kal csökkentek. A fenti bevételek összességében 10,7 %-kal csökkentek az előző évhez képest.

Az anyagjellegű ráfordítások 9,4 %-os csökkenést mutatnak az előző évhez képest. A személyi jellegű ráfordítások 12,6 %-kal csökkentek. Az értékcsökkenési leírás 2014. évben 14.532 eFt volt, 1,1 %-kal növekedett.

A rendkívüli eredmény 13.963 eFt mértékű, ebből 13.978 eFt tartalmazza a támogatásból beszerzett tárgyi eszközöknek az amortizációnak megfelelően az elhatárolt bevételekből felszabadított összegét, amely 2014. évben 13.772 eFt. Beruházásra fordított vállalkozási tevékenység bevételéből elszámolt összeg 206 eFt. Rendkívüli ráfordítás 15 eFt, amely az Alapítványnak átadott támogatás.

Összességében a társaság mérlegfőösszege 2014. évre vonatkozóan 144.087 eFt, mérleg szerinti eredménye pedig 330 eFt (2013. évi eredményük 1.894 eFt volt). A mérleg szerinti eredmény teljes összegét a társaság eredménytartalékba kívánja helyezni.

A felügyelő bizottság a társaság 2014. évi beszámolóját elfogadta.

**Weöres Sándor Színház Nonprofit Kft.**

A Színház 2014-ben sikeresen növelte nézőszámát, amely a saját bevételeinek (jegy és bérlet) növekedését is eredményezte, miközben érdemben csak a bemutatókhoz kapcsolódó költségek emelkedtek. Ennek köszönhetően a színház pénzügyi, likviditási helyzete továbbra is stabil, kiegyensúlyozott volt.

A 2014. év látogatottság szempontjából a legeredményesebb éve volt a színháznak a megalapítása óta. Az üzleti tervében és a Fenntartói szerződésben kitűzött művészeti és gazdasági céljait is teljesítette.

Az árbevétel és egyéb bevételek mindösszesen: 629.605 eFt.

Az önkormányzat 165.000 eFt összegű fenntartói támogatást folyósított 2014-ben, ebből 37.404 eFt-ot a színházépülethez kapcsolódó bérleti díjhoz. A színháznak – mint nyilvántartásba vett előadó-művészeti szervezetnek – a központi költségvetésből a fenntartó önkormányzaton keresztül 208.200 eFt támogatást folyósítottak.

A 2014. évi ráfordításai összesen 600.790 eFt, amely 264.577 eFt összegű anyagjellegű ráfordításból, 271.577 eFt személyi jellegű ráfordításból, 49.381 eFt értékcsökkenési leírásból, 15.222 eFt egyéb ráfordításból és 33 eFt pénzügyi műveletek ráfordításaiból áll össze.

Összességében a társaság mérlegfőösszege 2014. évre vonatkozóan 131.959 eFt, mérleg szerinti eredménye pedig 28.994 eFt nyereség (2013. évi eredményük 29.928 eFt volt).

A felügyelő bizottság a társaság 2014. évi beszámolóját elfogadta.

**Szombathelyi Sportközpont és Sportiskola Nonprofit Kft.**

A társaság egyik fő feladata az Önkormányzat tulajdonában lévő sportlétesítmények üzemeltetése, működtetése, karbantartása és lehetőségeihez mérten fejlesztése. Három fő kategóriába sorolható a feladatainak köre: sportlétesítményekkel kapcsolatos, sportszakmai jellegű, illetve sportiskolai feladatok.

A Kft. önkormányzati támogatásból és saját bevételeiből fedezte kiadásait. 2014. évben folyamatosan kaptak támogatásokat, illetve bevételeik is terveik szerint alakultak, a kötelezettségeik is az üzleti tervnek megfelelően valósultak meg. Nem voltak kifizetetlen számláik, minden kötelezettségüket határidőre teljesítették. A jó gazdálkodás eredményeként likviditási gondja nem volt a Kft.-nek 2014. évben.

A Kft. a 2013. évi működése során összesen 337.175 eFt bevételt számolt el, mely 52.175 eFt-tal (18,3 %) haladta meg a tervezettet. A közhasznú tevékenység bevétele 311.687 eFt (92,44 % az összes bevételen belül), a vállalkozási tevékenység bevétele 25.488 eFt (7,56 % az összes bevételen belül).

Összességében a társaság mérlegfőösszege 2014. évre vonatkozóan 154.810 eFt, mérleg szerinti eredménye pedig 211 eFt (2013. évi eredményük 1.905 eFt volt), melyet a Felügyelő Bizottság 2014./04.02./II. számú határozata alapján eredménytartalékba javasolja tenni.

A felügyelő bizottság a társaság 2014. évi beszámolóját elfogadta.

**Savaria Városfejlesztési Nonprofit Kft.**

A Kft. 2014. évi üzleti tervében a tervezett éves bevétel 97.090 eFt, ami 2014. évben 100,5 %-ra teljesült. A 97.618 eFt realizálódott bevétel a következő tényezőkből tevődik össze:

49.121 eFt belföldi értékesítés árbevételéből,

31.052 eFt IVS II. és IVS III. projekt projektmenedzsmenti feladatainak ellátása,

16.776 eFt Alapító által jóváhagyott támogatás,

669 eFt egyéb bevételek.

A 2014. év gazdálkodásában pozitív elmozdulás történt abban a vonatkozásban, hogy az Alapító az IVS II. és IVS III. projektek projektmenedzsmenti feladatainak ellátásával a társaságot bízta meg, ami pozitív hatást gyakorolt a társaság gazdasági, pénzügyi stratégiájára, valamint a valós összkép megítélésében.

A 2014. évi üzleti tervben az éves működési kiadásokra 97.097 eFt összeggel számolt a társaság. Ezzel szemben a tervezetthez képest a gazdálkodás során a ténylegesen felmerült működési kiadások, ráfordítások összege 96.477 eFt volt. A működési kiadásokról elmondható, hogy a tervhez képest 99,4 %-ra teljesült.

Összegezve: a társaság pénzügyi helyzete kedvező irányba elmozdult, amelyet a 1.141 eFt összegű nyereség is megerősít (2013. évi eredményük 1.789 eFt volt).

A beszámoló hangsúlyozza, hogy a jövőbeni működéséhez továbbra is elengedhetetlen az Alapító támogatása oly módon, hogy az Önkormányzati feladatok végrehajtására a Kft.-t bízza meg.

A felügyelő bizottság a társaság 2014. évi beszámolóját elfogadta.

**Szombathelyi Parkfenntartási és Temetkezési Kft.**

A társaság 2014. évre vonatkozó összes bevétele 284.722 eFt, összes kiadása pedig 279.409 eFt. A bevételek fedezték a felmerülő kiadásokat, amely 4.760 eFt nyereséget eredményezett a 2014. évben.

A társaság rövid lejáratú kötelezettsége 58.086 eFt, amely 28.629 eFt mértékű tagi kölcsönt tartalmaz.

Összességében a társaság 2014. év beszámolója 85.537 eFt mérlegfőösszeg és 4.760 eFt mérleg szerinti eredményt mutat (2013. évi eredményük 12.666 eFt volt).

A felügyelő bizottság a társaság 2014. évi beszámolóját elfogadta.

**Szombathelyi Képző Központ Közhasznú Nonprofit Kft.**

A társaság 2014. évi pénzügyi eredménye 2.524 eFt volt, amelyből 535 eFt kamatbevétel volt, 2.941 eFt pénzügyi műveletek árfolyamnyeresége, pénzügyi műveletek egyéb bevételei 3 eFt, és 59 eFt a fizetett kamat, valamint 896 eFt a pénzügyi műveletek árfolyamvesztesége.

A társaságnál 2014-ben a közhasznú tevékenységből származó bevétel az összbevétel 93,67 %-át tette ki, ezért a számított társasági adóból 100 % adókedvezményt vehet igénybe. A közhasznú szervezetnek nem kell a vállalkozási tevékenysége után társasági adót fizetnie, ha a vállalkozási tevékenység bevétele nem haladja meg az összes bevételének a 15 %-át.

A Szombathely Képző Központ Kft. a 2014. évi működéséhez Szombathely Megyei Jogú Város Önkormányzatától (100 %-os tulajdonos) 30 millió Ft támogatást kapott.

A társaság üzemi üzleti tevékenységének eredménye 2013. évhez képest lényegesen csökkent és ezáltal a mérleg szerinti eredmény is.

Összességében a társaság mérlegfőösszege 2014. évre vonatkozóan 214.871 eFt, mérleg szerinti eredménye pedig 784 e Ft nyereség (2013. évi eredményük 134.510 eFt volt).

A felügyelő bizottság a társaság 2014. évi beszámolóját elfogadta.

**Haladás Sportkomplexum Fejlesztő Nonprofit Kft.**

A Társaság 2014.01.17-én került bejegyzésre a Cégbíróság által. Feladata, hogy az 1896/2013. Kormány határozatnak megfelelően megvalósítsa a „Szombathelyi sportcélú beruházási” programot, amely során a Rohonci úti stadion helyén egy UEFA IV. kategóriájú labdarúgó stadion, míg a jelenlegi sportcsarnok helyén egy új multifunkcionális sportcsarnok épül. A beruházáshoz forrást az Emberi Erőforrások Minisztériuma biztosítja, mint támogató az Önkormányzat részére.

A program első ütemének megvalósítására a 2013 – 2015. évek között összesen 9.600 millió Ft összegben kerül sor, amiből a 2014-es költségvetésben 4.600 millió Ft áll rendelkezésre.

Az eredménykimutatás a labdarúgóstadion és multifunkciós sportcsarnok tervezése érdekében felmerülő kiadások és ezen kiadások készletrevételét tartalmazza önköltségi áron, mint saját előállítású eszközök aktivált értéke. Ennek összege összesen 11.069 eFt.

A társaság összbevétele 11.074 eFt, összes ráfordítása 11.069 eFt.

Összességében a társaság 2014. év beszámolója 87.080 eFt mérlegfőösszeg és 4 eFt mérleg szerinti eredményt mutat (2014. I. félévi eredményük – 19.964 eFt volt).

A társaság felügyelő bizottságának határozata az ülésen kerül ismertetésre.

**Szombathelyi Médiaközpont Nonprofit Kft.**

A társaság jelenlegi ügyvezető igazgatója 2014. november 25-től vezeti a Kft.-t.

A reklámpiacon kialakult éles versenyhelyzet, az egyre sokasodó reklámkiadványok, hirdetési lapok megjelenése nem teszi lehetővé az árak emelését, így csak mennyiségi többlettel tudott bevételt növelni. Az előző évhez képest 11 %-kal, az üzleti tervben meghatározotthoz képest is több, mint 13,8 millió Ft-tal magasabb filmforgatásból származó árbevételt sikerült realizálni az üzleti évben. A társaság reklámból származó bevételei 31 %-kal voltak magasabbak, mint az előző évben. A Kft. továbbra is nagy hangsúlyt fektet a pályázati forrásokból származó bevételekre, ennek nagysága a korábbi évhez képest állandó.

A közvetlen anyagjellegű költségek mértéke a tárgyévhez képest 35 %-kal nőtt, két nagyobb rendezvénye volt a társaságnak, amely nemcsak a bevételi oldalon jelentett növekedést, hanem költségeket is vont maga után. A személyi jellegű kifizetések a tervezetthez képest 10 %-kal nőttek, a munkavállalók teljesítménybére növekedett.

Összességében a társaság 2014. év beszámolója 157.262 eFt mérlegfőösszeg és – 1.598 eFt mérleg szerinti veszteséget mutat (2013. évi eredményük 706 eFt volt).

A felügyelő bizottság a társaság 2014. évi beszámolóját elfogadta.

1. **Többségi önkormányzati tulajdonú gazdasági társaságok**

**Szombathelyi Haladás Labdarúgó és Sportszolgáltató Kft.**

A 2014. éves összbevételi terv (482.540 eFt) és a tény (562.232 eFt) adatai alapján a társaság bevételi oldalon az üzleti tervét meghaladta, ennek oka a játékos eladás és a többségi tulajdonos által nyújtott rendkívüli 45.000 eFt támogatás.

Az összköltség terv (482.540 eFt) és a tény (574.290 eFt) adatai alapján a kiadási oldalon az üzleti tervet 19,01 %-kal meghaladja.

Összességében megállapítható, hogy a gazdasági társaság eredmény kimutatásában az üzemi, üzleti tevékenység eredménye negatív értéket mutat, ennek oka, hogy a társaság kiemelt fontosságú vevője 51.061 eFt összegű tartozással 2014. 10. 20-tól felszámolási eljárás hatálya alá került.

Összességében a társaság 2014. év beszámolója 102.145 eFt mérlegfőösszeg és -12.058 eFt mérleg szerinti eredményt mutat (2013. évi eredményük 500 eFt volt).

A felügyelő bizottság a társaság 2014. évi beszámolóját elfogadta.

**Szombathelyi Távhőszolgáltató Kft.**

A Szombathelyi Távhőszolgáltató Kft. alaptevékenysége a hőtermelés és hőszolgáltatás. 2014. évben az árbevétel 70 %-át tette ki a távhőszolgáltatás, 30 % az egyéb tevékenység részaránya.

A 2014. évi I. sz. üzleti tervmódosításban kis mértékű, de pozitív előjelű eredménnyel kalkulált a Kft. A beszámoló szerinti eredmény volumenében nem mutat nagy eltérést a tervezetthez képest, azonban előjele negatív. A közel 37 millió Ft-os eredmény eltérés több bevétel és ráfordítás változás összetevője, melyek egyrészt időjárási, üzemeltetési tényezőkből adódtak.

A lakossági bevételek további csökkentését okozta a 39/2014. (IX. 30.) NFM rendeletben kihirdetett 3,3 %-os díjcsökkenés 10,2 millió Ft összeggel.

A költségeltérések között a legnagyobb mértékű a földgáz költségének különbözete, amely az árfolyam különbözetet is figyelembe véve 175 millió Ft.

2014 során a társaság cash-flow helyzete kedvezően alakult. Az elmúlt év közepéig élő folyószámlahitel kerete biztonsági tartalékként szolgált. Folyamatos pozitív egyenlegének köszönhetően közel 2,1 millió Ft kamatbevétel származott.

A társaság folyamatosan nagy hangsúlyt fektet ügyfeleik lejárt tartozásának kezelésére, célja a hátralékok csökkentése, visszaszorítása. A nehéz gazdasági helyzet miatt kintlévőségek megakadályozásáért folyamatosan alkalmazzák a hátralékkezelés számos komplex módszerét (díjfizetők, tulajdonosok fizetési felszólása, fizetési meghagyás, végrehajtás, személyes felkeresés, szolgáltatás függesztése). Ezek hatására a lakossági fogyasztók felé fennálló követelésállományban folyamatos csökkenést figyelhetünk meg. 2014. december 31-i érték 272.013 eFt volt – így az állomány az előző év azonos napjához képest 7,5 %-os csökkentés mutat. A számlafizetések a novemberi és a decemberi számlák vonatkozásában már 2015-ben esedékesek.

A cég gazdasági tevékenységéből származó értékesítési árbevétele 2.495.790 eFt, amely az előző évhez viszonyítva 8,9 %-os csökkenést mutat. A társaság adózás előtti vesztesége -29.858 eFt (2013. évi eredményük 114.831 eFt volt).

Összességében a társaság saját tőkeállománya az év során 35.455 eFt értékben nőtt, így a vagyoni helyzetet reprezentáló mutatók kedvezőek.

A felügyelő bizottság a társaság 2014. évi beszámolóját elfogadta.

Kérem a Tisztelt Bizottságot, hogy az előterjesztést a mellékelt éves beszámolókra kiterjedően megtárgyalni, és a határozati javaslatokban foglaltak szerint dönteni szíveskedjék.

Szombathely, 2015. április 30.

**/: Dr. Puskás Tivadar :/**

**I.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a FALCO KC Szombathely Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

34.104 eFt mérleg főösszeggel   
-19.956 eFt adózás előtti eredménnyel

-20.337 eFt mérleg szerinti eredménnyel elfogadja.

2./ A Bizottság a mérleg szerinti eredményt, - 20.337 eFt veszteséget az eredménytartalékba helyezi.

3./ A Bizottság a gazdasági társaságokról szóló 2006. évi IV. törvény 143. § (3) bekezdésében foglalt kötelezettségének eleget téve úgy dönt, hogy a társaság tőkehelyzetének helyreállítása érdekében az önkormányzat 2015. évi költségvetési rendeletében, a FALCO KC Szombathely Kft. részére, támogatás jogcímén biztosított 75.000.000,- Ft-ból 20.837.000,- Ft-ot veszteségpótlás jogcímen számol el. A Bizottság felhatalmazza a polgármestert, hogy a döntésnek megfelelően a támogatási szerződést módosítását aláírja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Gráczer György, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

3./ 2015. augusztus 6.

**II.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a SAVARIA REHAB-TEAM Szociális Szolgáltató és Foglalkoztató Közhasznú Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

298.958 eFt mérleg főösszeggel

10.193 eFt adózás előtti eredménnyel

10.177 eFt mérleg szerinti eredménnyel elfogadja.

2./ A Bizottság a mérleg szerinti eredményt, 10.177 eFt nyereséget az eredménytartalékba helyezi.

3./ A Bizottság a SAVARIA REHAB-TEAM Nonprofit Kft. által elkészített 2014. évi közhasznúsági mellékletet jóváhagyja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Bujtás Edit, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**III.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a Regionális Szociális Forrásközpont Közhasznú Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

144.087 eFt mérleg főösszeggel   
442 eFt adózás előtti eredménnyel

330 eFt mérleg szerinti eredménnyel elfogadja.

2./ A Bizottság a mérleg szerinti eredményt, 330 eFt nyereséget az eredménytartalékba helyezi.

3./ A Bizottság a Regionális Szociális Forrásközpont Közhasznú Nonprofit Kft. által elkészített 2014. évi közhasznúsági mellékletet jóváhagyja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Dr. Horváthné Németh Klára, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**IV.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a Weöres Sándor Színház Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

131.959 eFt mérleg főösszeggel   
29.222 eFt adózás előtti eredménnyel

28.994 eFt mérleg szerinti eredménnyel elfogadja.

2./ A Bizottság a mérleg szerinti eredményt, 28.994 eFt nyereséget az eredménytartalékba helyezi.

3./ A Bizottság a Weöres Sándor Színház Nonprofit Kft. által elkészített 2014. évi közhasznúsági mellékletet jóváhagyja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Jordán Tamás, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**V.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a Szombathelyi Sportközpont és Sportiskola Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

154.810 eFt mérleg főösszeggel   
214 eFt adózás előtti eredménnyel

211 eFt mérleg szerinti eredménnyel elfogadja.

2./ A Bizottság a mérleg szerinti eredményt, 211 eFt nyereséget az eredménytartalékba helyezi.

3./ A Bizottság a Szombathelyi Sportközpont és Sportiskola Nonprofit Kft. által elkészített 2014. évi közhasznúsági mellékletet jóváhagyja.

**Felelős:** Dr. Puskás Tivadar polgármester

Kocka Tibor alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Foki Róbert, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VI.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a Savaria Városfejlesztési Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

37.516 eFt mérleg főösszeggel   
1.268 eFt adózás előtti eredménnyel

1.141 eFt mérleg szerinti eredménnyel elfogadja.

2./ A Bizottság a mérleg szerinti eredményt, 1.141 eFt nyereséget az eredménytartalékba helyezi.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Benkő János, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VII.**

**Határozati javaslat**

**…./2015. (V. 6.) GVB. sz. határozat**

1../ A Gazdasági és Városstratégiai Bizottság a Szombathelyi Parkfenntartási és Temetkezési Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

85.537 eFt mérleg főösszeggel   
5.313 eFt adózás előtti eredménnyel

4.760 eFt mérleg szerinti eredménnyel elfogadja.

2./ A Bizottság a mérleg szerinti eredményt, 4.760 eFt nyereséget az eredménytartalékba helyezi.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Kiss Dávid, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VIII.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a Szombathelyi Képző Központ Közhasznú Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

214.871 eFt mérleg főösszeggel   
784 eFt adózás előtti eredménnyel

784 eFt mérleg szerinti eredménnyel elfogadja.

2./ A Bizottság a mérleg szerinti eredményt, 784 eFt nyereséget az eredménytartalékba helyezi.

3./ A Bizottság a Szombathelyi Képző Központ Közhasznú Nonprofit Kft. által elkészített 2014. évi közhasznúsági mellékletet jóváhagyja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Bálint András, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**IX.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a Haladás Sportkomplexum Fejlesztő Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

87.080 eFt mérleg főösszeggel   
5 eFt adózás előtti eredménnyel

4 eFt mérleg szerinti eredménnyel elfogadja.

2./ A Bizottság a mérleg szerinti eredményt, 4 eFt nyereséget az eredménytartalékba helyezi.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

dr. Szondy Szilvia, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**X.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a Szombathelyi Médiaközpont Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

157.262 eFt mérleg főösszeggel   
- 1.598 eFt adózás előtti eredménnyel

- 1.598 eFt mérleg szerinti eredménnyel elfogadja.

2./ A Bizottság a mérleg szerinti eredményt, - 1.598 eFt veszteséget az eredménytartalékba helyezi.

3./ A Bizottság a Szombathelyi Képző Központ Közhasznú Nonprofit Kft. által elkészített 2014. évi közhasznúsági mellékletet jóváhagyja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Lovass Tibor, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XI.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a Szombathelyi Haladás Labdarúgó és Sportszolgáltató Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

102.145 eFt mérleg főösszeggel   
- 8.867 eFt adózás előtti eredménnyel

- 12.058 eFt mérleg szerinti eredménnyel elfogadja.

2./ A Bizottság a mérleg szerinti eredményt, - 12.058 eFt veszteséget az eredménytartalékba helyezi.

3./ A Bizottság felhatalmazza Szombathely Megyei Jogú Város Polgármesterét, hogy a Szombathelyi Haladás Labdarúgó és Sportszolgáltató Kft. taggyűlésén a fenti döntésnek megfelelően szavazzon.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Tóth Miklós, a társaság ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XII.**

**Határozati javaslat**

**…./2015. (V. 6.) GVB. sz. határozat**

1./ A Gazdasági és Városstratégiai Bizottság a Szombathelyi Távhőszolgáltató Kft.-nek a számvitelről szóló 2000. évi C. törvény 4. § (1) bekezdése alapján elkészített 2014. évi beszámolóját megtárgyalta, és azt

4.683.350 eFt mérleg főösszeggel   
- 29.858 eFt adózás előtti eredménnyel

- 29.858 eFt mérleg szerinti eredménnyel elfogadja.

2./ A Bizottság a mérleg szerinti eredményt, - 29.858 eFt veszteséget az eredménytartalékba helyezi.

3./ A Bizottság felhatalmazza a SZOVA Zrt. vezérigazgatóját, hogy a Szombathelyi Távhőszolgáltató Kft. taggyűlésén a fenti döntésnek megfelelően szavazzon.

**Felelős:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyzői feladatokat ellátó aljegyző

(A végrehajtásért felelős:

Dr. Németh Gábor, a SZOVA Zrt. vezérigazgatója

Kovács Márta, a Távhőszolgáltató Kft. ügyvezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése